– Սուրիահայ պատանեկան միութեան (Ս.Պ.Մ.) ,Սիմոն Զաւարեանե Մասնաճիւղը: Հոյլ մը գաղափարական պատանիներ, որոնք իրենց պատասխանատուներու շունչին տակ կը ստանան ազգային դաստիարակութիւն, բարձր պահելով իրենց կոչումին վեհութիւնը: Մասնաճիւղը կը հետեւի Պատանեկան միութեան Ընդհանուր վարիչ Մարմինի (ԸՎՄ) Ծրագրին: Շաբաթական հերթականութեամբ ժողով կը գումարեն, որու ընթացքին հայոց պատմութենէն եւ ազատագրական շարժումներէն լաւագոյն դրուագներ կ’ոգեկոչուին, կը ծանօթանան ազգային, յեղափոխական եւ կուսակցական դէմքերու, տեղի կ’ունենան Հարց պատասխաններ եւ երգի ուսուցումներ: Կը կատարեն արշաւներ: